
қызметкерлерінің сыбайлас жемқорлыққа қарсы заңнаманы бұзу фактілері немесе ықтимал бұзушылықтары туралы хабардар ету
ТӘРТІБІ

Жалпы ережелер

Осы ҚОДСБ «Қарағанды облыстық жоғары мейіргерлік колледжі» ШЖҚ КМК қызметкерлерінің сыбайлас жемқорлыққа қарсы заңнаманы бұзу фактілері немесе ықтимал бұзушылықтары туралы хабардар ету тәртібі (бұдан әрі – Тәртіп) ҚОДСБ «Қарағанды облыстық жоғары мейіргерлік колледжі» ШЖҚ КМК (бұдан әрі – Колледж, Жұмыс беруші) ішкі нормативтік құжаты болып табылады және Колледж қызметкерлерінің және азаматтық-құқықтық шарттар негізінде Колледжбен ынтымақтасатын тұлғалардың оларды сыбайлас жемқорлық құқық бұзушылықтар жасауға көндіру жағдайлары туралы хабардар ету рәсімін айқындайды, сондай-ақ Колледж қызметкерлері өздерінің кәсіби қызметін жүзеге асыру кезінде сыбайлас жемқорлық бұзушылықтар фактісін анықтаған кездегі іс-әрекеттер тәртібін белгілейді.
Осы Тәртіп 2015 жылғы 18 қарашадағы «Сыбайлас жемқорлыққа қарсы іс-қимыл туралы» Қазақстан Республикасының Заңы, Колледждің Сыбайлас жемқорлыққа қарсы іс-қимыл саясаты, сондай-ақ Қазақстан Республикасының өзге де құқықтық актілері мен Колледждің ішкі құжаттары негізінде әзірленді.
Осы Тәртіптің күші Колледждің барлық қызметкерлеріне, олардың атқаратын лауазымының деңгейіне қарамастан, азаматтық-құқықтық шарттар негізінде Колледжбен ынтымақтасатын тұлғаларға (бұдан әрі – Контрагенттер), студенттерге және оларды алып жүретін тұлғаларға, сондай-ақ үшінші тұлғаларға қолданылады.

Өтініш беру тәртібі
Колледж қызметкерлері, контрагенттер және өзге де тұлғалар белгіленген тәртіппен Колледждің лауазымды тұлғаларына немесе Колледжде сыбайлас жемқорлыққа қарсы саясатты іске асыруға жауапты тұлғаларға (бұдан әрі – жауапты тұлға) Колледж қызметкерлерінің сыбайлас жемқорлық құқық бұзушылықтар жасауының немесе оларды жасауға көндірудің барлық жағдайлары туралы дереу хабарлауға міндетті.
Іссапарда, демалыста немесе жұмыс орнынан тыс жерде жүрген Колледж қызметкерлері Колледждің басқа қызметкерлері жасаған сыбайлас жемқорлық құқық бұзушылықтар туралы жұмыс орнына келген сәттен бастап немесе осы Тәртіпте көзделген өзге де тәсілдермен Жұмыс берушіге дереу хабарлауға міндетті.
Колледж қызметкерлерінің сыбайлас жемқорлық құқық бұзушылықтар жасауы немесе оларды жасауға көндіру жағдайлары туралы өтініштер оларды Колледждің лауазымды немесе жауапты тұлғасына беру, оның ішінде мұндай өтінішті пошта арқылы жіберу немесе Колледж ғимаратында орнатылған «сенім жәшігіне» салу арқылы тек жазбаша түрде қабылданады.
Өтініште көрсетілуге тиісті мәліметтердің тізбесі мыналарды қамтуы тиіс:
өтініш берушінің тегі, аты және әкесінің аты (бар болса);
өтініш берушінің жеке сәйкестендіру нөмірі (ЖСН), туған жылы;
өтініш берушінің лауазымы (Колледж қызметкерлері үшін);
өтініш берушінің тұрғылықты жері және байланыс деректері (байланыс телефоны, электрондық поштасы);
Колледждің қызметкері немесе бірнеше қызметкері жасаған немесе дайындап жатқан сыбайлас жемқорлық құқық бұзушылық туралы мәліметтер, оның ішінде сыбайлас жемқорлық құқық бұзушылықты жасаған, жасауға дайындалып жатқан немесе біреуді жасауға көндірген тұлға туралы деректер, сондай-ақ өтінішті объективті қарауға ықпал ететін өзге де ақпарат.
Келіп түскен өтініштер өтініштерді есепке алу журналында міндетті түрде тіркелуге жатады, оны жүргізу міндеті жауапты тұлғаға жүктеледі.
Мына өтініштер қабылдауға, тіркеуге және қарауға жатпайды:
1) Колледжбен еңбек қатынастарында тұрмайтын тұлғалар жасаған сыбайлас жемқорлық құқық бұзушылық туралы мәліметтері бар;
2) Қоғам қызметкерлерінің сыбайлас жемқорлық болып табылмайтын құқық бұзушылықтар жасағаны туралы мәліметтері бар;
3) түсініксіз сөздер мен сөйлемдері бар;
4) анонимді өтініштер.

Сыбайлас жемқорлық құқық бұзушылықтар анықталған кездегі іс-әрекеттер тәртібі
Өтініште қамтылған мәліметтерді тексеруді жауапты тұлға өтініш тіркелген күннен бастап он бес жұмыс күні ішінде жүргізеді.
Өтінішті қарау нәтижелері бойынша жауапты тұлға мынадай шешім қабылдайды:
сыбайлас жемқорлық құқық бұзушылық белгілері болған жағдайда қызметтік тергеуге бастамашылық жасау туралы;
сыбайлас жемқорлық құқық бұзушылық белгілері болмаған жағдайда өтінішті қарауды тоқтату туралы.
Қызметтік тергеуді ұйымдастыру және өткізу осы тәртіпті регламенттейтін Колледждің ішкі нормативтік құжаттарында көзделген тәртіппен жүзеге асырылады.
Анықталған сыбайлас жемқорлық құқық бұзушылық фактісі бойынша қызметтік тергеу қорытындылары бойынша Жұмыс берушіге мынадай ұсынымдар шығарылады:
оны жасаған тұлғаның іс-әрекеттерінде қылмыстық жазаланатын сыбайлас жемқорлық құқық бұзушылық құрамының белгілері болған жағдайда қызметтік тергеу материалдарын құқық қорғау органдарына беру туралы;
сыбайлас жемқорлық құқық бұзушылық жасаған тұлғаға қатысты тәртіптік жаза қолдану туралы.
Егер өтініште ұсынылған сыбайлас жемқорлық құқық бұзушылық туралы мәліметтер расталмаса, бірақ жүргізілген қызметтік тергеу барысында әлеуетті мүдделер қақтығысы туралы мәліметтер анықталса, Жұмыс берушіге ықтимал мүдделер қақтығысын болдырмау және Қазақстан Республикасының қолданыстағы заңнамасына сәйкес жауапкершілік шараларын қолдану туралы ұсынымдар шығарылады.
Тәртіптік жауаптылық туралы мәселені қарау және тәртіптік жаза қолдану мерзімінің өтуі Қазақстан Республикасының заңнамасында көзделген тәртіппен, оның ішінде қылмыстық іс, әкімшілік құқық бұзушылық туралы іс бойынша іс жүргізу кезеңінде, сондай-ақ Колледж қызметкерінің тәртіптік жауаптылығы туралы мәселені шешуге әсер ететін сот актісі заңды күшіне енгенге дейін тоқтатыла тұруы мүмкін.

Құпиялылық кепілдіктері
Колледж Колледж қызметкерлерінің сыбайлас жемқорлық құқық бұзушылықтар жасауы немесе оларды жасауға көндіру жағдайлары туралы мәлімдеген тұлға туралы ақпаратқа қатысты құпиялылықтың сақталуына кепілдік береді. Колледж өз қызметкерлеріне құпиялылық кепілдіктерін және жұмыс орнын сақтауды қоса алғанда, қысым жасаудан қорғауды, сондай-ақ олардың құқықтарының сақталуын және осы Тәртіпке, Колледждің ішкі нормативтік құжаттарына, сондай-ақ Қазақстан Республикасының заңдары мен нормативтік актілеріне сәйкес өз міндеттемелерін орындауды ұсынады.
Алынған мәліметтердің құпиялылығын Жұмыс беруші және сыбайлас жемқорлыққа қарсы саясатты іске асыруға жауапты тұлға қамтамасыз етеді.
Жеке пайда алу мақсатында және/немесе қаскүнемдікпен көрінеу жалған ақпарат берген Колледж қызметкерлеріне қатысты тәртіптік сипаттағы шаралар қолданылуы мүмкін.

Қорытынды ережелер
Осы Қағидалар Қазақстан Республикасының Әкімшілік рәсімдік-процестік кодексіне сәйкес жеке және заңды тұлғалардың өтініштерін қарау кезінде қолданылмайды, сондай-ақ Колледж қызметкерлерінің жеке наразылығынан туындаған мәселелерге бастамашылық жасау тәсілі болып табылмайды.
Колледж Колледж қызметкерлеріне белгілі болған Колледжде сыбайлас жемқорлық құқық бұзушылықтар жасау жағдайлары туралы тиісті құқық қорғау органдарына хабарлау міндеттемесін өзіне қабылдайды.
Осы Тәртіпке өзгерістер мен толықтырулар Колледждің ішкі құжаттарында және/немесе Қазақстан Республикасының заңнамасында көзделген тәртіппен енгізіледі.




